ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 3. SEJE UPRAVNEGA ODBORA ŠOLSKEGA SKLADA OŠ MALEČNIK V ŠOLSKEM LETU 2016/2017**

Seja je potekala v ponedeljek, 12. 12. 2016 ob 18. uri v prostorih OŠ Malečnik.

PRISOTNI ČLANI: g. Diemat ( predsednik in predstavnik staršev), ga. Darja Krstić Podgorelec (predstavnica staršev), g.Marijan Vidovič (predstavnik staršev), ga.Urška Kukovec (predstavnica šole), ga. Andreja Žvajker (predstavnica šole), ga. Natalija Harb (predstavnica šole).

ODSOTNI ČLANI: ga. Klavdija Brus (predstavnica staršev).

**Dnevni red:**

1. Potrditev zapisnika 2. seje Šolskega sklada
2. Ugotovitev sklepčnosti in potrditev dnevnega reda.
3. Pregled prošenj
4. Predlogi in pobude za božično-novoletni bazar
5. Učilnica na prostem
6. Razno

**K točki 1 in 2**

Predsednik Šolskega sklada g. Diemat je pozdravil navzoče, prebral dnevni red in ugotovil, da je odbor Šolskega sklada sklepčen. Soglasno smo potrdili predlagan dnevni red.

**K točki 3**

Na naslov ŠS je prispela ena prošnja. Vloga je za prošnja za sofinanciranje šole v naravi v SŠOD Dom Škorpijon učenki 2. razreda, Teji Kaloh z dne, 17. 11. 2016.

**Sklep 1. : Vsi člani soglašamo, da se učenki Teji Kaloh dodeli denarna pomoč v višini 50 % zneska šole v naravi, kot je zapisano v pravilniku.**

**K točki 4**

Pogovor je stekel o pripravah na že tradicionalni božično-novoletni bazar. Določili smo vrednost zvezdice, ki znaša 1 EUR. Pred začetkom bo krajši program z nagovorom in pevskim zborom. Obiskovalcem bodo javno predstavljeni načrti in namen zbiranja prostovoljnih prispevkov. Začetek bo ob 17. Uri.

**K točki 5**

Po uspešni postavitvi lesenega amfiteatra, vsi prisotni soglašajo z nadaljevanjem začrtanih del, to je z naročilom izdelave lesene pergole g. Mlakarju ( po predračunu) in lesenega korita pred amfiteatrom.

**Sklep 2. : Vsi prisotni člani soglašamo z naročilom izdelave pergole g. Mlakarju, Lesni izdelki, Mlakar Drago s.p. v višini 2 300 EUR in lesenega korita pred že obstoječim amfiteatrom.**

**K točki 6**

G. Diemat je predlagal nabavo koruze za igrala, ki se bo nasula v lesena korita v sklopu amfiteatra in na pohodne površine pred sedišči. Vsi navzoči smo se strinjali s predlogom. Prevoz bo opravil g. Diemat s privatnim vozilom.

**Sklep 3.: Vsi prisotni soglašamo z nakupom 3 m3 koruze za igrala.**

Sestanek je bil zaključen ob 20.00.

Malečnik, 12. 12. 2016

**Zapisala Natalija Harb**

.